CELEX: C2004/300/32
Language: lt
Date: 2004-12-04 00:00:00
Title: 2004 m. spalio 19 d. Teisingumo Teismo sprendimas (penktoji kolegija), Byloje C-472/02 (dėl Cour d'appel de Bruxelles prašymo priimti prejudicinį sprendimą): Siomab SA prieš Institut bruxellois pour la gestion de l'environnment (Aplinka — Atliekos — Reglamentas (EEB) Nr. 259/93 dėl atliekų vežimo — Siunčiančiosios institucijos kompetencija kontroliuoti vežimo tikslo (panaudojimui ar šalinimui) klasifikavimą ir prieštarauti vežimui, pagrįstam klaidinga klasifikavimu — Prieštaravimo formos)

4.12.2004   
            
            
               LT
            
            
               Europos Sąjungos oficialusis leidinys
            
            
               C 300/16
            
         
      TEISINGUMO TEISMO SPRENDIMAS
   
   (penktoji kolegija)
   2004 m. spalio 19 d.
   Byloje C-472/02 (dėl Cour d'appel de Bruxelles prašymo priimti prejudicinį sprendimą): Siomab SA prieš Institut bruxellois pour la gestion de l'environnment (1)
   
   (Aplinka - Atliekos - Reglamentas (EEB) Nr. 259/93 dėl atliekų vežimo - Siunčiančiosios institucijos kompetencija kontroliuoti vežimo tikslo (panaudojimui ar šalinimui) klasifikavimą ir prieštarauti vežimui, pagrįstam klaidinga klasifikavimu - Prieštaravimo formos)
   (2004/C 300/32)
   Proceso kalba: prancūzų
   Byloje C-472/02 dėl 2002 m. gruodžio 27 d. Cour d'appel de Bruxelles (Belgija) pagal EB sutarties 234 straipsnį Teisingumo Teismui, 2002 m. gruodžio 20 d. sprendimu, pateikto prašymo priimti prejudicinį sprendimą šio teismo nagrinėjamoje byloje Siomab SA prieš Institut bruxellois pour la gestion de l'environnment, Teisingumo Teismas (penktoji kolegija), susidedantis iš kolegijos pirmininkės R. Silva de Lapuerta, teisėjų C. Gulmann (pranešėjas) ir S. von Bahr, generalinis advokatas: P. Léger, sekretorė: vyriausioji administratorė M.-F. Contet, 2004 m. spalio 19 d. priėmė sprendimą, kurio rezoliucinėje dalyje nurodyta:
   1993 m. vasario 1 d. Tarybos reglamentas (EEB) Nr. 259/93 dėl atliekų vežimo Europos bendrijos viduje, į Bendriją ir iš jos priežiūros ir kontrolės, su pakeitimais, padarytais 1998 m. gegužės 18 d. Komisijos sprendimu 98/368/EB ir 1999 m. lapkričio 24 d. Komisijos sprendimu 1999/816/EB, turi būti aiškinamas taip, kad jei valstybė narė, remdamasi minėto reglamento 6 straipsnio 8 dalies nuostata, taiko specialią pranešimo procedūrą, kurios metu siunčiančioji kompetetinga institucija perduoda atliekų, skirtų panaudojimui, vežimo važtaraštį, ši institucija, nusprendusi prieštarauti vežimui dėl pranešėjo neteisingo šios operacijos klasifikavimo, negali savo iniciatyva perklasifikuoti šio vežimo ir turi šį dokumentą perduoti kitoms kompetetingoms institucijoms ir gavėjui. Taigi, ji turi tinkamai pranešti apie savo prieštaravimus pranešėjui ir kitoms kompetetingoms institucijoms visomis priemonėmis ne vėliau kaip iki šio reglamento 7 straipsnio 2 dalyje nustatyto laikotarpio pabaigos.
   
      (1)  OL C 44, 2003 2 22.